ตัวเต็ง
เมื่อวานได้ข่าวว่า กรรมการสรรหาได้เรียกผู้สมัครชิงตำแหน่งกรรมการผู้จัดการ บรรษัทประกันสินเชื่ออุตสาหกรรมขนาดย่อม หรือ บสย. คนใหม่ แทน วัลลภ เตชะไพบูลย์ เข้าไปสัมภาษณ์เรียบร้อยแล้ว
16 ก.ย. 2558

เมื่อวานได้ข่าวว่า กรรมการสรรหาได้เรียกผู้สมัครชิงตำแหน่งกรรมการผู้จัดการ บรรษัทประกันสินเชื่ออุตสาหกรรมขนาดย่อม หรือ บสย. คนใหม่ แทน วัลลภ เตชะไพบูลย์ เข้าไปสัมภาษณ์เรียบร้อยแล้ว
มีรายชื่อผ่านคุณสมบัติ 4 ราย แต่ที่น่าสนใจมี 2 ราย คือ เชาวรัตน์ เชาวน์ชวานิล อดีตผู้ช่วยเอ็มดี บรรษัทบริหารสินทรัพย์ไทย (บสท.) ที่ฝากฝีมือบริหารสินทรัพย์หลายแสนล้านบาทของ บสท. 
อีกคนที่น่าจับตาคือ วิเชษฐ วรกุล รองเอ็มดี บสย. ที่ถือเป็นมือขวาคอยประสานงานกับสถาบันการเงินให้ส่งลูกค้าให้ บสย. หากได้ขึ้นแท่นเบอร์หนึ่งก็ลุยโครงการค้ำ 30% ใหม่ ได้ทันที ไม่มีสะดุด
อีก 2 คน คือ ภิญญาวัฒน์ จันทรกานตานนท์ อดีตเอ็มดีกรุงไทยธุรกิจลีสซิ่ง คนนี้ก็ประมาทไม่ได้ เพราะยุคนี้คนกรุงไทยมาแรง กับ นิธิศ มนุญพร รองเอ็มดี ทิพยประกันชีวิต
เชื่อแน่ว่ารอบนี้คงได้คนที่มีความสามารถมาเป็นเอ็มดี บสย.แน่ ไม่ต้องรอเปิดรอบ 3